stanford-oval/wikipedia huggingface dataset:
วิโรจน์ ลักขณาอดิศร

| วิโรจน์ ลักขณาอดิศรท> ม. |
| --- | --- |
วิโรจน์ใน พ.ศ. 2566

ประธานคณะกรรมาธิการการทหาร
อยู่ในวาระ
เริ่มดำรงตำแหน่ง  5 ตุลาคม พ.ศ. 2566   (1 ปี 4 เดือน 21 วัน)
ก่อนหน้า: สมชาย วิษณุวงศ์
สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 11 เดือน 2 วัน)
โฆษกพรรคก้าวไกล
ดำรงตำแหน่ง 14 มีนาคม พ.ศ. 2563 – 30 เมษายน พ.ศ. 2565   (2 ปี 1 เดือน 16 วัน)
ก่อนหน้า: พรรณิการ์ วานิช (พรรคอนาคตใหม่)
ถัดไป: รังสิมันต์ โรม
รองหัวหน้าพรรคประชาชน
อยู่ในวาระ
เริ่มดำรงตำแหน่ง  22 กันยายน พ.ศ. 2567   (5 เดือน 4 วัน)
 
ข้อมูลส่วนบุคคล
เกิด: 11 ธันวาคม พ.ศ. 2520 (47 ปี) กรุงเทพมหานคร ประเทศไทย
พรรคการเมือง: อนาคตใหม่ (2561–2563) ก้าวไกล (2563–2567) ประชาชน (2567–ปัจจุบัน)
คู่สมรส: ดุสิตา จีรจิตต์ (สมรส 2553)
ศิษย์เก่า: จุฬาลงกรณ์มหาวิทยาลัย สถาบันบัณฑิตพัฒนบริหารศาสตร์
อาชีพ: นักการเมือง วิศวกร
ลายมือชื่อ: 

วิโรจน์ ลักขณาอดิศร ท.ม. (เกิด 11 ธันวาคม พ.ศ. 2520) ชื่อเล่น โรจน์ เป็นนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคประชาชน อดีตโฆษกพรรคก้าวไกล อดีตสังกัดพรรคอนาคตใหม่ และพรรคก้าวไกล
เดิมวิโรจน์เป็นวิศวกร จากนั้นจึงย้ายมาทำงานด้านการศึกษา และบริหารในองค์กรเอกชนเป็นเวลามากกว่า 16 ปี รวมถึงมีผลงานหนังสือหลายเล่ม ก่อนเปลี่ยนมาทำงานในด้านการเมือง โดยวิโรจน์เริ่มทำงานในฐานะสมาชิกพรรคอนาคตใหม่ เนื่องจากต้องการสนับสนุนอุดมการณ์ของพรรค โดยไม่ได้คาดหวังว่าจะได้รับเลือกให้เป็น สมาชิกสภาผู้แทนราษฎรแบบบัญชีรายชื่อ แต่เมื่อได้เข้าไปทำงานในสภาแล้ว เขากลายเป็นดาวรุ่งในสภาอย่างรวดเร็ว จากลีลาและเนื้อหาที่เขาใช้ในการอภิปราย
ต่อมาใน พ.ศ. 2563 หลังพรรคอนาคตใหม่ถูกศาลรัฐธรรมนูญตัดสินยุบพรรค วิโรจน์ได้ย้ายตามอดีตสมาชิกพรรคส่วนใหญ่เข้าสังกัดพรรคก้าวไกล และดำรงตำแหน่งโฆษกพรรคคนแรก ต่อมาใน พ.ศ. 2564 ได้รับรางวัล ‘บุคคลแห่งปี’ สาขาการเมือง จาก THAILAND ZOCIAL AWARDS 2021 และใน พ.ศ. 2565 ลงสมัครรับเลือกตั้งเป็นผู้ว่าราชการกรุงเทพมหานคร แต่ไม่ได้รับการเลือกตั้ง
ชีวิตส่วนตัว

ดร.วิโรจน์ ลักขณาอดิศร เกิดเมื่อวันที่ 11 ธันวาคม พ.ศ. 2520 เขาเกิดและเติบโตในกรุงเทพมหานคร เป็นพี่ชายคนโตในบรรดาพี่น้องทั้งหมด 3 คน สำเร็จการศึกษาในระดับมัธยมศึกษา​ที่โรงเรียนวัดสุทธิ​ว​รา​ราม และเลือกเรียนระดับปริญญาตรีในสาขาวิศวกรรมยานยนต์ ของคณะวิศวกรรมศาสตร์ จุฬาลงกรณ์มหาวิทยาลัย ต่อมา จบการศึกษาระดับปริญญาโท บริหารธุรกิจมหาบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย และ ระดับปริญญาเอก ปรัชญาดุษฎีบัณฑิต (เศรษฐศาสตร์) จากคณะพัฒนาการเศรษฐกิจ สถาบันบัณฑิตพัฒนบริหารศาสตร์ (นิด้า)
การทำงานในภาคเอกชน

ก่อนจะมาทำงานการเมือง วิโรจน์เคยทำงานด้านวิศกรรม และงานบริหารกับบริษัทเอกชนเกือบ 20 ปี โดยหลังเรียนจบจากคณะวิศวกรรมศาสตร์ จากจุฬาลงกรณ์มหาวิทยาลัย วิโรจน์ออกมาทำงานเป็นวิศวกรควบคุมคุณภาพกับบริษัท อีซูซุ มอเตอร์ (ประเทศไทย) จำกัด ในช่วงปี 2542 – 2544
วิโรจน์ตัดสินใจเรียนต่อปริญญาโทบริหารธุรกิจมหาบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัยและไปเป็นเจ้าหน้าที่ที่ปรึกษา ด้านระบบบริหารคุณภาพและการบริหารจัดการ รวมถึงฝึกอบรมเกี่ยวกับการบริหารจัดการต่างๆ ให้บริษัท โนโว ควอลิตี้ (ประเทศไทย) จำกัด ภายใต้การกำกับของ สถาบันทรัพย์สินทางปัญญา แห่งจุฬาลงกรณ์มหาวิทยาลัย ในช่วงปี 2544 – 2546
ต่อมาในปี 2546 วิโรจน์ได้ย้ายมาทำงานที่ บริษัท ซีเอ็ดยูเคชั่น จำกัด (มหาชน) ในฐานะเป็นผู้อำนวยการฝ่ายทรัพยากรบุคคลและพัฒนาองค์กร
ในช่วงปี 2549 – 2561 วิโรจน์ ยังเคยเป็นกรรมการวิชาการ ของโรงเรียนเพลินพัฒนา ซึ่งบริษัทซีเอ็ด และกลุ่มรักลูกได้เข้าไปบุกเบิกเรื่องการพัฒนาด้านวิชาการ
วิโรจน์ยังเคยเป็นทำเพจเฟซบุ๊ก ที่ชื่อว่า Education Facet ซึ่งเป็นเพจที่ให้ความรู้กับกลุ่มพ่อแม่ ผู้ปกครอง ครูอาจารย์ ในเนื้อหาที่เกี่ยวข้องกับพัฒนาศักยภาพการเรียนรู้ของเยาวชน โดยปัจจุบันมีผู้ติดตามมากกว่า 87,000 คน
ระหว่างที่ทำงานเป็นผู้อำนวยการฝ่ายทรัพยากรบุคคลและพัฒนาองค์กรของบริษัทซีเอ็ด วิโรจน์ได้คิดค้น โครงการ 60 ปี มีไฟ ซึ่งเป็นโครงการที่ให้รับพนักงานใหม่ที่มีอายุมากกว่า 60 ปี เข้าทำงานในบริษัทได้ เพื่อรองรับการเปลี่ยนผ่านสู่สังคมผู้สูงอายุ จนทำให้บริษัทเอกชนอื่นนำแนวทางนี้ไปประยุกต์ใช้ต่อเป็นจำนวนมาก
งานการเมือง

ดร.วิโรจน์ ลักขณาอดิศร ทำงานกับพรรคอนาคตใหม่ ได้รับเลือกให้เป็น ส.ส. แบบบัญชีรายชื่อ และเขาได้กลายเป็นดาวรุ่งในสภาอย่างรวดเร็วจากเนื้อหา ลีลาการพูดฉะฉาน และเทคนิคในการนำเสนอที่เขาใช้ในการอภิปรายในสภา โดยชื่อเสียงของวิโรจน์โด่งดังอย่างมากหลังอภิปรายเกี่ยวกับยุทธการทางข้อมูลข่าวสาร (ไอโอ) ของกองทัพ นอกจากนี้ วิโรจน์ ยังได้รับความสนใจมากขึ้น ในฐานะที่เป็นนักการเมืองที่ใช้โซเชียลมีเดีย ในการสื่อสารพูดคุยกับประชาชนอย่างมีประสิทธิภาพและเป็นกันเอง
เมื่อพรรคอนาคตใหม่ถูกศาลรัฐธรรมนูญตัดสินยุบพรรค วิโรจน์ และเพื่อนส.ส. อีกหลายคนได้ย้ายมาสังกัดพรรคก้าวไกล โดยวิโรจน์ดำรงตำแหน่งเป็นโฆษกพรรค หลังจากนั้นวิโรจน์ได้มีบทบาทที่โดดเด่นมากขึ้นเรื่อยๆในสภา โดยเฉพาะอย่างยิ่งการอภิปรายงบประมาณ เศรษฐกิจ การศึกษา และสาธารณสุขที่มุ่งไปที่ปัญหาการจัดสรรวัคซีนของกระทรวงสาธารณสุขในช่วงการระบาดทั่วของโควิด-19
หลังจากนั้น วิโรจน์ได้ลาออกจากตำแหน่งส.ส. เพื่อลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2565 ในสังกัดพรรคก้าวไกล โดยเสนอนโยบาย "เมืองที่คนเท่ากัน" ที่มุ่งเน้นไปที่การแก้ปัญหาทุจริตคอรัปชั่นเชิงโครงสร้างและสวัสดิการสังคม เพื่อแก้ไขปัญหากรุงเทพมหานครที่สั่งสมมานานจากต้นตอของปัญหา แต่ไม่ได้รับเลือกตั้ง โดยได้รับคะแนนเป็นอันดับ 3 รองจากชัชชาติ สิทธิพันธุ์ และสุชัชวีร์ สุวรรณสวัสดิ์
งานการเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่ → พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล → พรรคประชาชน
เสียงวิจารณ์

ปี 2562 วิโรจน์ ได้ทวีตข้อความเกี่ยวกับการทุจริต ‘หมอนยางประชารัฐ’ ส่งผลให้ร.อ.ธรรมนัส พรหมเผ่า รมช.เกษตรและสหกรณ์ แจ้งความวิโรจน์ในข้อหา มีส่วนร่วมในการกระทำผิดฐานหมิ่นประมาทด้วยการโฆษณา ตลอดจนดำเนินคดีทางแพ่งและอาญา แต่ได้ถอนแจ้งความในเวลาต่อมา
ในช่วงการระบาดทั่วของโควิด-19 ในประเทศไทย วิโรจน์วิพากษ์วิจารณ์การบริหารจัดการสถานการณ์การแพร่ระบาด ทำให้ ส.ส. ฝ่ายรัฐบาลตอบโต้เขาว่า เขาอภิปรายโดยไม่มีข้อมูลจริง นอกจากนี้ วิโรจน์ถูกกล่าวหาว่าพยายาม “ด้อยค่าวัคซีน” วัคซีนโคโรนาแวคของบริษัทซิโนแวค
ในกรณีการอภิปรายซักฟอกปมการจัดซื้อวัคซีนป้องกันโควิด เอื้อประโยชน์บริษัทสยามไบโอไซเอนซ์ และใช้กฎหมายอาญามาตรา 112 ปิดปากคนที่วิจารณ์เรื่องวัคซีน วิโรจน์ ยังถูกวิจารณ์ว่า เขาพาดพิงสถาบันพระมหากษัตริย์ สิระ เจนจาคะ อดีต ส.ส. พรรคพลังประชารัฐ ว่ากล่าวว่า “พ่อแม่ไม่สั่งสอน”
ในเดือนเมษายน 2564 วิโรจน์ถูกตั้งข้อสงสัยว่าใช้เส้นสายในการเข้ารับการฉีดวัคซีนโควิด-19 เป็นกลุ่มแรก ๆ หรือไม่ ซึ่งวิโรจน์ได้ชี้แจงว่า การฉีดวัคซีนเพื่อสร้างภูมิคุ้มกันหมู่เป็นความรับผิดชอบต่อสังคม “แต่หากรัฐบาลบริหารความเสี่ยงได้ดีกว่านี้ ประชาชนย่อมมีทางเลือกที่ดีกว่านี้ โดยไม่ต้องแบกรับความเสี่ยง” พร้อมกับยืนยันว่า เขาไปฉีดวัคซีนตามหมายของสภา ไม่ใช่การใช้เส้นสาย
เดือนกรกฎาคม 2564 สมาคมผู้บริหารโรงเรียนมัธยมแห่งประเทศไทย (ส.บ.ม.ท.) ได้ออกแถลงการณ์ ขอให้วิโรจน์ถอนคำพูดและขอโทษต่อสังคม หลังจากที่เขาแสดงความเห็นว่าครูคนหนึ่งที่ใช้กรรไกรกล้อนผมนักเรียนหญิงเป็นการละเมิดสิทธิ ควรลาออกและเรียกตัวเองว่าอาชญากร โดยสมาคมฯ มองว่าเป็นการกล่าวหาที่รุนแรงเกินจริง
รางวัลและเกียรติยศ

รางวัล "Person Of The Year" สาขา Politics ("บุคคลแห่งปี" สาขาการเมือง) โดย THAILAND ZOCIAL AWARDS 2021 (พ.ศ. 2564) ซึ่งเป็นรางวัลที่ประเมินผลจากข้อมูลจากโซเชียลมีเดียต่างๆ
ผลงานหนังสือ

ปูทางให้ลูกไป สู่เส้นชัยที่ลูกหวัง
กลยุทธ์ HR ที่จับต้องได้ (Tangible HR Strategy)
ลีนอย่างไรสร้างกำไรให้องค์กร (Profitable Lean Manufacturing)
หลุดจากกับดัก Balanced Scorecard
คนสำเร็จ เขามีนิสัยแบบไหน 30 Days: Change your habits, Change your life Paperback (ผลงานแปลและเรียบเรียง)
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แหล่งข้อมูลอื่น

วิโรจน์ ลักขณาอดิศร ที่เอกซ์ (ทวิตเตอร์)
Education Facet
| ด ค กพรรคก้าวไกล |
| --- | --- | --- |
| หัวหน้าพรรค |  ราเชนธร์ ติยะวัชรพงศ์  พิธา ลิ้มเจริญรัตน์  ชัยธวัช ตุลาธน  |  |
| เลขาธิการพรรค |  ปีใหม่ รัฐวงษา  ชัยธวัช ตุลาธน  อภิชาติ ศิริสุนทร  |  |
| โฆษกพรรค |  (วิโรจน์ ลักขณาอดิศร • ธัญญ์วาริน สุขะพิสิษฐ์ • สุทธวรรณ สุบรรณ ณ อยุธยา• ณัฐชา บุญไชยอินสวัสดิ์)  รังสิมันต์ โรม  พริษฐ์ วัชรสินธุ  |  |
| ที่ปรึกษาหัวหน้าพรรค |  พิธา ลิ้มเจริญรัตน์ (ประธาน)  วีระยุทธ กาญจน์ชูฉัตร  เดชรัต สุขกำเนิด  |  |
| นโยบายพรรค |  กฎหมายสมรสเท่าเทียม  |  |
| หัวข้อที่เกี่ยวข้อง |  พรรคอนาคตใหม่  คณะก้าวหน้า  พรรคประชาชน (พ.ศ. 2567)  |  |
โรฟวิง

เส้นใยขนแกะสีเทาและสีขาว
โรฟวิง (Roving) คือมัดของเส้นใยที่ยาวและแคบ โดยโรฟวิงเกิดขึ้นในกระบวนการผลิตเส้นด้ายปั่นจากขนแกะ ฝ้ายดิบ หรือเส้นใยประเภทอื่น ๆ การใช้งานหลักของโรฟวิงคือการเตรียมเส้นใยสำหรับการปั่น แต่ก็สามารถนำมาใช้ในงานการถักแบบพิเศษหรือศิลปะสิ่งทออื่น ๆ ได้เช่นกัน
หลังจากผ่านกระบวนการการปั่นเส้นใยแล้ว เส้นใยจะเรียงตัวขนานกันเป็นมัดที่เรียบเนียน ซึ่งมัดเหล่านี้จะถูกดึงออกด้วยมือหรือเครื่องจักร และถูกบิดเล็กน้อยเพื่อให้มีความเหมาะสมสำหรับการปั่นเส้นด้าย เส้นใยที่ยังไม่ได้ปั่นเหล่านี้เรียกว่าโรฟวิง นอกจากนี้ คำว่า "โรฟวิง" ยังสามารถหมายถึงม้วนของเส้นใยเหล่านี้ ตัวเส้นใยเอง (ในเชิงคำนามมวลรวม) หรือกระบวนการผลิตโรฟวิงก็ได้
เนื่องจากโรฟวิงเป็นเส้นใยที่ผ่านการ์ดมาแล้ว เส้นใยจึงไม่ขนานกันเหมือนกับวูลท็อป (wool top) ซึ่งผ่านกระบวนการหวี (combing) และไม่ได้มีความยาวสม่ำเสมอ โรฟวิงที่ผ่านการ์ดจะดูนุ่มฟูมากกว่าวูลท็อป ซึ่งมีผิวเรียบเนียนและมีความมันวาวสูง เนื่องจากกระบวนการเตรียมเส้นใยทำให้เส้นใยในวูลท็อปมีความยาวใกล้เคียงกัน แม้ว่าการดึงออกเป็นเส้นอาจช่วยให้เส้นใยเรียงตัวกันมากขึ้นเล็กน้อย โรฟวิงไม่ควรถูกสับสนกับสไลเวอร์ (sliver) เนื่องจากโรฟวิงมีการบิดเกลียว
เพนซิลโรฟวิง (Pencil roving) เป็นโรฟวิงประเภทหนึ่งที่ถูกดึงออกจนมีขนาดประมาณดินสอแท่งใหญ่ สามารถใช้ในการปั่นด้ายโดยแทบไม่ต้องดึงเส้นใยเพิ่มเติม นักถักยังสามารถใช้เพนซิลโรฟวิงได้เช่นกัน เช่นเดียวกับเส้นด้ายโลปี (Lopi) หรือเมื่อใช้ทำธรัม (thrummed) นอกจากนี้ โรฟวิงทั่วไปก็สามารถนำมาใช้ในงานถักแบบธรัมได้เช่นกัน
พ.ศ. 2528

ตามเข็มนาฬิกาจากบนซ้าย: C-130 ของกองทัพอากาศสหราชอาณาจักร หย่อนอาหารในช่วงทุพภิกขภัยเอธิโอเปีย; การลดลงของชั้นโอโซนมากถึงร้อยละ 70 เหนือแอนตาร์กติกา; Nevado del Ruiz ปะทุ ทำให้มีผู้เสียชีวิต 23,000 คน; แผ่นดินไหวในเม็กซิโกซิตีทำให้มีผู้เสียชีวิต 45,000 คน; แอร์อินเดีย เที่ยวบินที่ 182 ในสองสัปดาห์ก่นเหตุระเบิด; เผยแพร่แฟมิคอมในสหรัฐ ฟื้นฟูอุตสาหกรรมวิดีโอเกมในอเมริกาเหนือ; โล่รำลึกที่อุทิศให้กับผู้ที่ตกเป็นเหยื่อภัยพิบัติสนามกีฬาเฮย์เซล; คอนเสิร์ตไลฟ์เอดจัดขึ้นเพื่อสมทบทุนช่วยเหลือผู้อดอยากในเอธิโอเปียในสมัยเมินกึสทู ฮัยเลอ มารียัม
| --- | --- |
ศตวรรษ::  19  20  21
ปี::  2525  2526  2527  2528  2529  2530  2531
| --- | --- |
ปฏิทินสุริยคติไทย: 2528
ปฏิทินกริกอเรียน: 1985 MCMLXXXV
Ab urbe condita: 2738
ปฏิทินอาร์มีเนีย: 1434 ԹՎ ՌՆԼԴ
ปฏิทินอัสซีเรีย: 6735
ปฏิทินบาไฮ: 141–142
ปฏิทินศกบาหลี: 1906–1907
ปฏิทินเบงกอล: 1391–1392
ปฏิทินเบอร์เบอร์: 2935
ปีในรัชกาลอังกฤษ: 33 Eliz. 2 – 34 Eliz. 2
พุทธศักราช: 2529
ปฏิทินพม่า: 1347
ปฏิทินไบแซนไทน์: 7493–7494
ปฏิทินจีน: 甲子年 (ชวดธาตุไม้) 4682 หรือ 4475     — ถึง — 乙丑年 (ฉลูธาตุไม้) 4683 หรือ 4476
ปฏิทินคอปติก: 1701–1702
ปฏิทินดิสคอร์เดีย: 3151
ปฏิทินเอธิโอเปีย: 1977–1978
ปฏิทินฮีบรู: 5745–5746
ปฏิทินฮินดู: 
 - วิกรมสมวัต: 2041–2042
 - ศกสมวัต: 1906–1907
 - กลียุค: 5086–5087
ปฏิทินโฮโลซีน: 11985
ปฏิทินอิกโบ: 985–986
ปฏิทินอิหร่าน: 1363–1364
ปฏิทินอิสลาม: 1405–1406
ปฏิทินญี่ปุ่น: โชวะ 60 (昭和６０年)
ปฏิทินชวา: 1917–1918
ปฏิทินจูเช: 74
ปฏิทินจูเลียน: กริกอเรียนลบ 13 วัน
ปฏิทินเกาหลี: 4318
ปฏิทินหมินกั๋ว: ROC 74 民國74年
ปฏิทินนานักชาฮี: 517
ปฏิทินทิเบต: 阳木鼠年 (ธาตุไม้เพศผู้-ชวด) 2111 หรือ 1730 หรือ 958     — ถึง — 阴木牛年 (ธาตุไม้เพศเมีย-ฉลู) 2112 หรือ 1731 หรือ 959
เวลายูนิกซ์: 473385600 – 504921599
พุทธศักราช 2528 ตรงกับปีคริสต์ศักราช 1985 เป็นปีปกติสุรทินที่วันแรกเป็นวันอังคารตามปฏิทินเกรกอเรียน และเป็น
ปีฉลู สัปตศก จุลศักราช 1347 (วันที่ 16 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: พลเอก เปรม ติณสูลานนท์ (3 มิถุนายน พ.ศ. 2523 – 4 สิงหาคม พ.ศ. 2531)
เหตุการณ์

7 มกราคม - พระราชพิธีสมมงคลพระชนมพรรษาเสมอด้วยพระบาทสมเด็จพระจุลจอมเกล้าเจ้าอยู่หัว สมเด็จพระบรมอัยกาธิราช
2 กุมภาพันธ์ - ขบวนการนักสู้สายฟ้า เชนจ์แมน
3 กุมภาพันธ์ – ด.ญ. สร้อยเพชร บุญน้อย ตกรูเสาเข็ม
8 มีนาคม – หนังสือพิมพ์ สยามกีฬารายวัน ฉบับปฐมฤกษ์ วางจำหน่าย ถือเป็นหนังสือพิมพ์กีฬาที่มียอดจำหน่ายสูงที่สุดในประเทศไทย
9 เมษายน – พระราชพิธีถวายพระเพลิงพระบรมศพ สมเด็จพระนางเจ้ารำไพพรรณี พระบรมราชินี
3 พฤษภาคม – ประเทศอินโดนีเซียมีแชมป์โลกมวยสากลคนแรกเมื่อ เอลลี่ ปิกัล ชิงแชมป์โลกรุ่นซูเปอร์ฟลายเวท IBF ชนะน็อค ชุน จู โด ยก 8 ที่อินโดนีเซีย
14 มิถุนายน – ผู้ก่อการร้ายชาวเลบานอนและกลุ่มฮิซบุลลอหฺจี้เครื่องบินของสายการบินทรานส์เวิลด์แอร์ไลน์จากกรุงเอเธนส์ ประเทศกรีซไปลงที่กรุงเบรุต ประเทศเลบานอน ชาวสหรัฐ 1 คนและกัปตันชาวสหรัฐถูกสังหาร
19 มิถุนายน – สมาชิกของ FMLN กราดยิงร้านอาหารในเขตโซนา เกาะซานซัลวาดอร์ ประเทศบาฮามาส มีผู้เสียชีวิต 4 คน
21 มิถุนายน – กรีนแลนด์สนับสนุนการเคลื่อนไหวเรียกร้องเอกราช ด้วยการสถาปนาธงชาติกรีนแลนด์อย่างเป็นทางการ
23 มิถุนายน – แอร์อินเดีย เที่ยวบินที่ 182 ถูกลอบวางระเบิดเหนือมหาสมุทรแอตแลนติกโดยมีผู้ก่อการร้ายชาวสิกข์และในแคชเมียร์ออกมาอ้างความรับผิดชอบ
10 กรกฎาคม – สายลับฝรั่งเศสลอบวางระเบิด เรนโบว์วอริเออร์ เรือขององค์การด้านสิ่งแวดล้อมกรีนพีซ อับปางลงในท่าเรือออคแลนด์ ประเทศนิวซีแลนด์
12 สิงหาคม – เจแปนแอร์ไลน์ เที่ยวบินที่ 123 ตกที่จังหวัดกุมมะระหว่างเดินทางจากโตเกียวไปยังโอซากะ มีผู้เสียชีวิต 520 คน รวมทั้งคีว ซากาโมโตะ นักร้องชื่อดังเจ้าของผลงานเพลงสุกียากี้
9 กันยายน – เกิด กบฏ 9 กันยา โดยพลเอกเสริม ณ นคร เป็นหัวหน้าคณะปฏิวัติ เพื่อจะล้มรัฐบาลของพลเอกเปรม ติณสูลานนท์
3 ตุลาคม – กระสวยอวกาศแอตแลนติส ขึ้นบินเป็นครั้งแรก
7 ตุลาคม – ชาวปาเลสไตน์ 4 คน จี้เรือสำราญของอิตาลีในทะเลเมดิเตอร์เรเนียนสว ตัวประกันชาวสหรัฐถูกสังหาร 1 คน ต่อมารัฐบาลอียิปต์เสนอเรือให้ผู้ก่อการร้ายแลกเปลี่ยนกับการปล่อยตัวประกัน
12 พฤศจิกายน - วันคล้ายวันประสูติ สมเด็จพระเจ้าบรมวงศ์เธอ กรมพระยาชัยนาทนเรนทร ครบ 100 ปี
13 พฤศจิกายน – ภูเขาไฟเนวาโดเดลรีซปะทุ ทำให้เกิดเศษหินภูเขาไฟถล่มในเมืองอาร์เมโร ประเทศโคลอมเบีย มีผู้เสียชีวิตประมาณ 23,000 คน
24 พฤศจิกายน - พระราชพิธีฉลองพระชนมายุ 5 รอบ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2528
1 กุมภาพันธ์ - แฟลช อีลอสเด นักมวยชาวฟิลิปปินส์
10 มีนาคม - คอนสตันติน เชียร์เนนโค เลขาธิการพรรคคอมมิวนิสต์สหภาพโซเวียต
งปู่แหวน สุจิณฺโณ (เกิด 16 มกราคม พ.ศ. 2430)
22 กรกฎาคม - หม่อมเจ้าเพลิงนภดล รพีพัฒน์ (ประสูติ 30 ธันวาคม พ.ศ. 2449)
24 กันยายน - หม่อมเจ้ายุธิษเฐียร สวัสดิวัตน์ (ประสูติ 9 มีนาคม พ.ศ. 2461)
1 ตุลาคม - อี.บี. ไวท์ นักเขียนชาวอเมริกัน (เกิด 11 กรกฎาคม พ.ศ. 2442)
10 ตุลาคม - พระนางเจ้าสุวัทนา พระวรราชเทวี (ประสูติ 15 เมษายน พ.ศ. 2448)
12 สิงหาคม - คีว ซากาโมโตะ นักร้องชาวญี่ปุ่น (เกิด 10 ธันวาคม พ.ศ. 2484)
6 ธันวาคม - อุบล วรวรรณ (ประสูติ 17 สิงหาคม พ.ศ. 2448)
11 ธันวาคม - หม่อมเจ้าพิไลยเลขา ดิศกุล (ประสูติ 8 สิงหาคม พ.ศ. 2440)
23 ธันวาคม - พระวรวงศ์เธอ พระองค์เจ้าพีรพงศ์ภาณุเดช (ประสูติ 15 กรกฎาคม พ.ศ. 2457)
รางวัลโนเบล

สาขาเคมี – Herbert A. Hauptman, Jerome Karle
สาขาวรรณกรรม – โกลด ซีมง
สาขาสันติภาพ – International Physicians for the Prevention of Nuclear War
สาขาฟิสิกส์ – Klaus von Klitzing
สาขาสรีรวิทยาหรือการแพทย์ – ไมเคิล เอส. บราวน์, โจเซฟ แอล. โกลด์ชไตน์
สาขาเศรษฐศาสตร์ – Franco Modigliani
เขตหลักสี่

| เขตหลักสี่ |
| --- | --- |
เขต
การถอดเสียงอักษรโรมัน
 • อักษรโรมัน: Khet Lak Si
ศูนย์ราชการเฉลิมพระเกียรติ 80 พรรษา 5 ธันวาคม 2550
คำขวัญ: วัดหลักสี่งามวิจิตร แหล่งผลิตว่าวไทย เลื่องลือไกลหัวโขน งามน่ายลเขตหลักสี่
แผนที่กรุงเทพมหานคร เน้นเขตหลักสี่
พิกัด: 13°53′15″N 100°34′44″E﻿ / ﻿13.88750°N 100.57889°E﻿ / 13.88750; 100.57889
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 22.841 ตร.กม. (8.819 ตร.ไมล์)
ประชากร (2566)
 • ทั้งหมด: 98,377 คน
 • ความหนาแน่น: 4,307.04 คน/ตร.กม. (11,155.2 คน/ตร.ไมล์)
รหัสไปรษณีย์: 10210
รหัสภูมิศาสตร์: 1041
ที่อยู่ สำนักงาน: เลขที่ 999 หมู่ที่ 2 ซอยแจ้งวัฒนะ 10 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
เว็บไซต์: http://www.bangkok.go.th/laksi
 ส่วนหนึ่งของสารานุกรมประเทศไทย
หลักสี่ เป็นหนึ่งในห้าสิบเขตของกรุงเทพมหานคร เป็นเขตที่อยู่อาศัยรองรับการขยายตัวของเมือง ทางทิศตะวันออก (ตอนเหนือ) ของกรุงเทพมหานคร
ที่ตั้งและอาณาเขต

เขตหลักสี่ตั้งอยู่บริเวณทางฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
ทิศเหนือ ติดต่อกับเขตดอนเมือง มีคลองตาอูฐ คลองเปรมประชากร และคลองวัดหลักสี่เป็นเส้นแบ่งเขต
ทิศตะวันออก ติดต่อกับเขตบางเขน มีคลองถนนเป็นเส้นแบ่งเขต
ทิศใต้ ติดต่อกับเขตจตุจักร มีคลองบางเขนเป็นเส้นแบ่งเขต
ทิศตะวันตก ติดต่อกับอำเภอเมืองนนทบุรีและอำเภอปากเกร็ด (จังหวัดนนทบุรี) มีคลองประปาเป็นเส้นแบ่งเขต
ที่มาของชื่อเขต

ในสมัยพระบาทสมเด็จพระจุลจอมเกล้าเจ้าอยู่หัว มีการขุดคลองต่าง ๆ เพื่อเป็นทางลัดสู่จังหวัดต่าง ๆ ที่อยู่รอบนอกพระนคร โดยจะกำหนดหลักบอกระยะทางของคลองที่ขุดทุกระยะ 100 เส้น หนึ่งในคลองเหล่านั้นก็ได้แก่ คลองเปรมประชากร ซึ่งขุดเชื่อมไปยังอำเภอบางปะอิน จังหวัดพระนครศรีอยุธยา ชุมชนที่ตั้งอยู่ที่หลักบอกระยะที่ 4 ของคลองนี้ จึงมีชื่อเรียกว่า "บ้านหลักสี่" ชื่อหลักสี่นี้ยังได้นำมาใช้เป็นชื่อสถานที่อื่น ๆ ในบริเวณนั้นอีก คือ วัดหลักสี่ สถานีรถไฟหลักสี่ และทางแยกหลักสี่ (จุดตัดระหว่างถนนวิภาวดีรังสิตกับถนนแจ้งวัฒนะ)
ประวัติศาสตร์

เดิมพื้นที่เขตหลักสี่อยู่ในเขตการปกครองของสำนักงานเขตบางเขน ต่อมาบริเวณนี้ได้รับการโอนย้ายไปอยู่ในเขตการปกครองของสำนักงานเขตดอนเมือง ซึ่งได้รับการจัดตั้งขึ้นใน พ.ศ. 2532 ต่อมาในพื้นที่เขตดอนเมืองมีประชากรหนาแน่นมากขึ้น เพื่อความสะดวกในการปกครองและการบริหารงานราชการ จึงได้มีประกาศกระทรวงมหาดไทย เปลี่ยนแปลงพื้นที่เขตดอนเมืองและจัดตั้ง เขตหลักสี่ เมื่อวันที่ 14 ตุลาคม พ.ศ. 2540 โดยแบ่งพื้นที่ทางทิศใต้ของเขตดอนเมืองมาจัดตั้งเป็นพื้นที่ของเขต ปัจจุบันในเขตมีชุมชนทั้งหมด 52 ชุมชน แบ่งเป็นเคหะชุมชน 33 ชุมชน ชุมชนแออัด 11 ชุมชน และชุมชนหมู่บ้านจัดสรร 8 ชุมชน
การแบ่งเขตการปกครอง

เขตหลักสี่แบ่งเขตการปกครองย่อยออกเป็น 2 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | ทุ่งสองห้อง | Thung Song Hong | 16.886 | 71,650 | 4,243.16 |  |
| 2. | ตลาดบางเขน | Talat Bang Khen | 5.955 | 26,727 | 4,488.16 |  |
| ทั้งหมด | ทั้งหมด | ทั้งหมด | 22.841 | 98,377 | 4,307.04 |  |
ตามประกาศกรุงเทพมหานคร เรื่อง พื้นที่แขวงทุ่งสองห้อง และเปลี่ยนแปลงพื้นที่แขวงตลาดบางเขน เขตหลักสี่ ได้ใช้คลองเปรมประชากรฝั่งตะวันออกเป็นเส้นแบ่งเขตการปกครองระหว่าง 2 แขวงดังกล่าว
ประชากร

| สถิติประชากรตามทะเบียนราษฎร เขตหลักสี่> ปี (พ.ศ.) | สถิติประชากรตามทะเบียนราษฎร เขตหลักสี่> ประชากร | สถิติประชากรตามทะเบียนราษฎร เขตหลักสี่> การเพิ่มและการลด |
| --- | --- | --- |
| 2540 | 116,976 | แบ่งเขต |
| 2541 | 117,075 | +99 |
| 2542 | 117,644 | +569 |
| 2543 | 117,883 | +239 |
| 2544 | 119,644 | +1,761 |
| 2545 | 120,760 | +1,116 |
| 2546 | 121,815 | +1,055 |
| 2547 | 117,157 | -4,658 |
| 2548 | 116,713 | -444 |
| 2549 | 116,922 | +209 |
| 2550 | 116,055 | -867 |
| 2551 | 115,518 | -537 |
| 2552 | 114,180 | -1,338 |
| 2553 | 112,908 | -1,272 |
| 2554 | 111,120 | -1,788 |
| 2555 | 109,858 | -1,262 |
| 2556 | 109,049 | -809 |
| 2557 | 107,797 | -1,252 |
| 2558 | 106,657 | -1,140 |
| 2559 | 105,588 | -1,069 |
| 2560 | 104,701 | -887 |
| 2561 | 104,577 | -124 |
| 2562 | 104,285 | -292 |
| 2563 | 102,704 | -1,581 |
| 2564 | 100,534 | -2,170 |
| 2565 | 100,360 | -174 |
| 2566 | 98,377 | -1,983 |
การคมนาคม

ในพื้นที่เขตหลักสี่มีทางสายหลัก ได้แก่
ถนนวิภาวดีรังสิต (ทางหลวงแผ่นดินหมายเลข 31) เชื่อมระหว่างสะพานข้ามคลองบางเขนกับสะพานข้ามคลองวัดหลักสี่
ถนนงามวงศ์วาน (ส่วนหนึ่งของทางหลวงแผ่นดินหมายเลข 302)เชื่อมระหว่างสะพานข้ามคลองบางเขนกับสะพานข้ามคลองประปา
ถนนแจ้งวัฒนะ (ส่วนหนึ่งของทางหลวงแผ่นดินหมายเลข 304) เชื่อมระหว่างสะพานข้ามคลองถนนกับสะพานข้ามคลองประปา
ทางยกระดับอุตราภิมุข
รถไฟฟ้าชานเมือง สายธานีรัถยา (รถไฟฟ้าสายสีแดงเข้ม)
รถไฟฟ้ามหานคร สายสีชมพู
ส่วนทางสายรองและทางลัด ได้แก่
ถนนกำแพงเพชร 6
ถนนพิงคนคร มีไม้กั้นทางที่จะไปชุมชนเคหะ แขวงดอนเมือง เขตดอนเมือง
ถนนแสนหวี เป็นถนนที่เลี่ยงไม้กั้นทาง ถนนพิงคนครได้ เมื่อมาถึงบึงใหญ่เลยไป เลี้ยวซ้ายเข้าถนนน่านเจ้าจนถึงคลองประปาจะพบถนนแสนหวี ให้เลาะคลองประปาไปจนเห็นทางตัน ให้เลี้ยวขวาซอยสุดท้าย ไปจนถึงแยกใหญ่ให้เลี้ยวซ้าย จะสามารถเข้าสู่พื้นที่เขตดอนเมืองได้
ถนนน่านเจ้า อยู่ทิศเหนือของบึงใหญ่ เริ่มจากถนนพิงคนคร ทิศตะวันออกของบึงใหญ่ จนถึงคลองประปา เป็นถนนแสนหวี
ถนนเกษตร อยู่ด้านขวาของบึงสีกัน สุดมุมบึง เลี้ยวขวาเข้าถนนเกษตร (ซอยเกษตร หมู่บ้านเกษตรนิเวศน์) ตรงตลอดจนเข้าสู่ถนนสายหลัก ถนนซอยชวนชื่น 15 หมู่บ้านชวนชื่นบางเขน วิ่งตามถนนสายหลักนี้จะเข้าสู่เส้นทางถนนโกสุมรวมใจ และตรงเข้าสู่ถนนกำแพงเพชร 6 ถนนวิภาวดีรังสิต
ถนนชวนชื่น 15 เป็นถนนสายหลักหมู่บ้านชวนชื่นบางเขน หลักสี่ เป็นถนนของทางเขตหลักสี่ จัดเป็นทางลัดเชื่อมต่อระหว่างถนนสายหลักใหญ่ ๆ คือ ถนนแจ้งวัฒนะ ถนนวิภาวดีรังสิต สามารถวิ่งเข้าออกได้หลายช่องทางทั้งทางฝั่งถนนแจ้งวัฒนะ เข้าทางซอยแจ้งวัฒนะ 10, 12, 14 (เมืองทอง 1) และฝั่งถนนวิภาวดีรังสิต สามารถเข้าทางซอยกำแพงเพชร 6 ซอย 5, 7
ถนนโกสุมรวมใจ
ถนนชินเขต
ถนนชิดชน
ซอยวิภาวดีรังสิต 60 และซอยพหลโยธิน 49/1 (เคหะบางบัว)
สถานที่สำคัญ

วัดหลักสี่
ศูนย์ราชการเฉลิมพระเกียรติ 80 พรรษา 5 ธันวาคม 2550
กระทรวงดิจิทัลเพื่อเศรษฐกิจและสังคม
กองบัญชาการกองทัพไทย
มหาวิทยาลัยธุรกิจบัณฑิตย์
โรงพยาบาลมงกุฎวัฒนะ
เมืองทองนิเวศน์ 1
สถาบันวิจัยจุฬาภรณ์
โรงพยาบาลจุฬาภรณ์
สถาบันนิติวิทยาศาสตร์ กรมสอบสวนคดีพิเศษ
กรมการกงสุล กระทรวงการต่างประเทศ
องค์การกระจายเสียงและแพร่ภาพสาธารณะแห่งประเทศไทย (รวมไปถึงสถานีโทรทัศน์ไทยพีบีเอส)
สถานีตำรวจนครบาลทุ่งสองห้อง
กระทรวงยุติธรรม
สำนักงานคณะกรรมการป้องกันและปราบปรามยาเสพติด หลักสี่
กองกำกับการโรงเรียนตำรวจนครบาล
กองบัญชาการตำรวจปราบปรามยาเสพติด
สโมสรตำรวจ
โรงเรียนไผทอุดมศึกษา
โรงเรียนราชวินิตบางเขน
ไอที สแควร์
บิ๊กซี ซูเปอร์เซ็นเตอร์ สาขาถนนแจ้งวัฒนะ (สาขาแรก เปิดบริการเมื่อ พ.ศ. 2537)
โลตัส สาขาถนนแจ้งวัฒนะ
การประปานครหลวง
การประปาส่วนภูมิภาค
ศาลปกครอง (ประเทศไทย)
แหล่งข้อมูลอื่น

เว็บไซต์สำนักงานเขตหลักสี่
เว็บไซต์กรุงเทพมหานคร: แหล่งท่องเที่ยวในเขตหลักสี่ เก็บถาวร 2005-02-23 ที่ เวย์แบ็กแมชชีน
แผนที่เขตหลักสี่ เก็บถาวร 2006-04-19 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
สถานีหลักสี่ของรถไฟฟ้าชานเมือง สายสีแดงเข้ม
วัดหลักสี่
แขวงเชียงขวาง

| แขวงเชียงขวาง ແຂວງຊຽງຂວາງ |
| --- | --- |
แขวง
เนินโพนสะหวัน
แผนที่แขวงเชียงขวาง
แผนที่ประเทศลาวเน้นแขวงเชียงขวาง
พิกัด: 19°25′0″N 103°30′0″E﻿ / ﻿19.41667°N 103.50000°E﻿ / 19.41667; 103.50000
ประเทศ:  ลาว
เมืองเอก: โพนสะหวัน
พื้นที่
 • ทั้งหมด: 15,880 ตร.กม. (6,130 ตร.ไมล์)
ประชากร (สำมะโนประชากรมีนาคม 2561)
 • ทั้งหมด: 261,686 คน
 • ความหนาแน่น: 16 คน/ตร.กม. (43 คน/ตร.ไมล์)
เขตเวลา: UTC+07
รหัส ISO 3166: LA-XI
เชียงขวาง หรือ เซียงขวง (ลาว: ຊຽງຂວາງ สะกด เซียงขวาง อ่าน เซียงขฺวาง) เป็นหนึ่งในแขวงของประเทศลาว ตั้งอยู่ทางตะวันออกเฉียงเหนือของประเทศ ติดกับประเทศเวียดนาม ความสูงเฉลี่ยจากระดับน้ำทะเลปานกลางประมาณ 1,200 เมตร เมืองเอกเดิมคือเมืองคูน แต่ด้วยสภาพความเสียหายอย่างรุนแรงจากสงครามเวียดนาม จึงย้ายเมืองเอกมาเป็นเมืองโพนสวรรค์ในปัจจุบัน
ในสมัยโบราณ เมืองนี้รู้จักกันในชื่อว่าเมืองพวน ผู้ที่อยู่อาศัยอยู่ที่นั่น หรืออพยพไปอยู่ที่อื่นเรียกว่า ชาวไทพวน และบริเวณนี้ยังมีทุ่งไหหิน อีกด้วย
ที่ตั้ง

ทิศเหนือ ติดกับแขวงหัวพัน
ทิศตะวันออก ติดกับประเทศเวียดนาม
ทิศใต้ ติดกับแขวงบอลิคำไซ และ แขวงไชยสมบูรณ์
ทิศตะวันตก ติดกับแขวงหลวงพระบาง
ประวัติ > ยุคสงครามเวียดนาม

ใน พ.ศ. 2513 แขวงเชียงขวางเคยเป็นสมรภูมิรบอันดุเดือดนับครั้งไม่ถ้วน ในยุคสงครามเวียดนามหรือสงครามอินโดจีน เนื่องจากเชียงขวางคือหนึ่งในจุดยุทธศาสตร์สำคัญแห่งหนึ่งของประเทศลาว ด้วยชัยภูมิที่ตั้งอยู่ทางตะวันออกเฉียงเหนือของประเทศ อยู่ห่างจากนครหลวงเวียงจันทน์ราว 400 กิโลเมตร และหากเดินทางจากเมืองโพนสะหวันซึ่งเป็นเมืองเอกของเชียงขวางในปัจจุบัน ข้ามเทือกเขาอันสลับซับซ้อนบนทางหลวงหมายเลข 7 ไปสุดชายแดนทางตอนเหนือของประเทศเวียดนาม ที่ด่านน้ำกลั่น จะกินระยะทางเพียง 130 กิโลเมตรเท่านั้น จึงไม่น่าแปลกที่ในช่วงสงครามอินโดจีน บริเวณนี้เคยใช้เป็นเส้นทางส่งกำลังบำรุงรวมทั้งอาวุธยุทโธปกรณ์ต่าง ๆ จากประเทศเวียดนามเหนือ สู่ขบวนการปะเทดลาวที่เป็นพันธมิตรต่อกัน โดยถูกเรียกขานว่า "เส้นทางโฮจิมินห์"
ด้วยชัยภูมิดังกล่าว ขบวนการปะเทดลาวจึงได้จัดตั้งกองบัญชาการใหญ่ขึ้นที่นี่ เป็นเหตุให้ในช่วงเวลานั้น กองทัพอากาศสหรัฐอเมริกาได้ส่งเครื่องบินทิ้งระเบิด บี 52 เข้ามาทิ้งระเบิดปูพรมเพื่อทำลายล้างขบวนการปะเทดลาว ทำให้บ้านเมืองราษฎรหลายร้อยหลัง ตลอดจนวัดวาอารามถูกทำลายแทบทั้งหมด ส่งผลให้ราษฎรและทหารฝ่ายขบวนการปะเทดลาวต้องอพยพเข้าไปอยู่ตามถ้ำและหุบเขาทั่วไปในแขวงเชียงขวางและพื้นที่ใกล้เคียง